**Orele astrale ale omenirii (în onoarea lui Stefan Zweig)**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Orele astrale ale omenirii

(în onoarea lui Stefan Zweig)

-De nu Te-am fi ales spre răstignire

și nu pe Barabas l-am fi eliberat,

cum ne-am fi găsit drumul spre mântuire,

de unde-am fi știut ce ești cu-adevărat?!

De nu ar fi fost Iuda primind prețul trădării,

schimbând eternitatea cu-acel unic sărut,

că primi-vom mântuirea la capătul răbdării,

fără moartea-Ți pe cruce, de unde-am fi știut?!

Dar fără drumul Golgotei chinuitor și crunt,

de nu strigai pe cruce, sub patima durerii,

de nu-Ți dădea un om în locul său mormânt,

cum am mai fi primit Lumina Învierii?!

De moartea Ta, (și-ai fost fără prihană),

de nu eram de-atunci, cu toții vinovați,

de n-am purta acum, în suflete o rană,

cum am putea Iisuse, să fim astăzi iertați?!

-În lumea moartă ce merge către moarte

omule, cum îți plătești tu prețul mântuirii

în ”orele astrale ale omenirii”,

de n-ar fi suferință, de n-ar fi nedreptate?!